Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A környezeti ügyekben az információhoz való hozzáférésrõl, a nyilvánosságnak a döntéshozatalban történõ részvételérõl és az igazságszolgáltatáshoz való jog biztosításáról szóló, Aarhusban, 1998. június 25-én elfogadott Egyezmény kihirdetésérõl szóló 2001. évi LXXXI. törvény hatálybalépése után már tarthatatlanná vált a helyzet, hiszen a környezeti adatok nyilvánosságát korlátozó szabályok ekkor már három törvény (az Avtv., a környezet védelmének általános szabályairól szóló 1995. évi LIII. törvény és az Aarhusi Egyezmény) rendelkezéseivel álltak szemben. A változást
Paragraph Index: 671

A környezeti ügyekben az információhoz való hozzáférésrõl, a nyilvánosságnak a döntéshozatalban történõ részvételérõl és az igazságszolgáltatáshoz való jog biztosításáról szóló, Aarhusban, 1998. június 25-én elfogadott Egyezmény kihirdetésérõl szóló 2001. évi LXXXI. törvény hatálybalépése után már tarthatatlanná vált a helyzet, hiszen a környezeti adatok nyilvánosságát korlátozó szabályok ekkor már három törvény (az Avtv., a környezet védelmének általános szabályairól szóló 1995. évi LIII. törvény és az Aarhusi Egyezmény) rendelkezéseivel álltak szemben. A változást azonban végül is – minden bizonnyal – az uniós csatlakozásból fakadó jogharmonizációs kötelezettség kényszerítette ki. A környezeti információkhoz való hozzáférésrõl szóló, a bizottság és a Parlament által elfogadott 2003/4/EC irányelv ugyanis a légköri adatok nyilvánosságát is elõírja.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes